പ്രതിപക്ഷ നേതാവിനു രണ്ടു ഗണ്മാന് മാത്രം സുരക്ഷ വൈ കാറ്റഗറിയാക്കി ചുരുക്കി തിരുവനന്തപുരം: പ്രതിപക്ഷ നേതാവ് വി.ഡി. സതീശന് ഇനി മുതല് രണ്ടു ഗണ്മാന്മാരുടെ മാത്രം സുരക്ഷ. അദ്ദേഹത്തിന്റെ സുരക്ഷ വൈ കാറ്റഗറിയിലേക്ക് ചുരുക്കി. വൈ കാറ്റഗറി സുരക്ഷ പ്രകാരം 12 മുതല് 17 വരെ പോലീസുകാര് മഫ്തിയിലും യൂണിഫോമിലുമായുണ്ടാകുമെങ്കിലും സായുധരായ രണ്ട് പേഴ്സണല് സെക്യൂരിറ്റി ഓഫീസര്മാര് മാത്രമേ കാണൂ.മുഖ്യമന്ത്രി പിണറായി വിജയന് 28 കമാന്ഡോകളുടെ സംരക്ഷണത്തോടെ സെഡ് പ്ലസ് കാറ്റഗറി സുരക്ഷയാണുള്ളത്. അധോലോക നായകന് രവി പൂജാരിയുടെ വധഭീഷണിയെത്തുടര്ന്നാണ് പ്രതിപക്ഷനേതാവായിരുന്ന രമേശ് ചെന്നിത്തലയ്ക്ക് വന് സുരക്ഷ ഏര്പ്പെടുത്തിയിരുന്നത്. വി.ഡി. സതീശന് പ്രതിപക്ഷനേതാവായതോടെ, ആഭ്യന്തര സെക്രട്ടറിയുടെ നേതൃത്വത്തിലുള്ള സമിതി ഇതു പുനഃപരിശോധിക്കുകയായിരുന്നു. കൊച്ചി മെട്രോ എംഡി ലോക്നാഥ് ബെഹ്റയ്ക്ക് വൈ കാറ്റഗറി സുരക്ഷയുണ്ട്. ബെഹ്റ ഡിജിപിയായിരിക്കെയുണ്ടായ മാവോയിസ്റ്റ് ഏറ്റുമുട്ടലുകളുടെ പേരിലാണിത്. വധഭീഷണിയുണ്ടായതിനെത്തുടര്ന്ന് കണ്ണൂരിലെ സിപിഎം നേതാവ് പി. ജയരാജന് വൈപ്ലസ് സുരക്ഷയേര്പ്പെടുത്തിയിട്ടുണ്ട്. സിപിഎം നേതാവ് കോടിയേരി ബാലകൃഷ്ണനും സെഡ് കാറ്റഗറി സുരക്ഷയാണുള്ളത്. മുന് മുഖ്യമന്ത്രിമാരായ വി.എസ്. അച്യുതാനന്ദന്, എ.കെ. ആന്റണി, ഉമ്മന് ചാണ്ടി എന്നിവര്ക്കും സെഡ് കാറ്റഗറി സുരക്ഷയാണുള്ളത്. സംസ്ഥാന മന്ത്രിമാര്ക്കെല്ലാം എ കാറ്റഗറി സുരക്ഷയും.